**JAVNA USTANOVA LUČKA UPRAVA SLAVONSKI BROD**

Šetalište braće Radić 19a

35000 Slavonski Brod

OIB 14562482156

RKP: 51263

**RV-24-02/35**

**GODIŠNJI IZVJEŠTAJ O IZVRŠENJU FINANCIJSKOG PLANA**

**JAVNE USTANOVE LUČKE UPRAVE SLAVONSKI BROD**

**ZA 2023. GODINU**

**Slavonski Brod, 19.03.2024. godine**

**SADRŽAJ:**

[1. OPĆI DIO 3](#_Toc161740975)

[1.1. SAŽETAK RAČUNA PRIHODA I RASHODA I RAČUNA FINANCIRANJA 3](#_Toc161740976)

[1.2. RAČUN PRIHODA I RASHODA 4](#_Toc161740977)

[1.2.1. Izvještaj o prihodima i rashodima prema ekonomskoj klasifikaciji 4](#_Toc161740978)

[1.2.2. Izvještaj o prihodima i rashodima prema izvorima financiranja 6](#_Toc161740979)

[1.2.3. Izvještaj o rashodima prema funkcijskoj klasifikaciji 6](#_Toc161740980)

[1.3. RAČUN FINANCIRANJA 7](#_Toc161740981)

[1.3.1. Izvještaj računa financiranja prema ekonomskoj klasifikaciji 7](#_Toc161740982)

[1.3.2. Izvještaj računa financiranja prema izvorima financiranja 7](#_Toc161740983)

[2. OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA 8](#_Toc161740984)

[2.1. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA 8](#_Toc161740985)

[2.1.1. Prihodi i primici 8](#_Toc161740986)

[2.1.2. Rashodi i izdaci 9](#_Toc161740987)

[2.2. STANJE NOVČANIH SREDSTAVA NA RAČUNIMA NA POČETKU I NA KRAJU PRORAČUNSKE GODINE 9](#_Toc161740988)

[2.3. OBRAZLOŽENJE OSTVARENOG PRIJENOSA SREDSTAVA IZ PRETHODNE GODINE I PRIJENOSA SREDSTAVA U SLIJEDEĆE RAZDOBLJE 10](#_Toc161740989)

[3. POSEBNI DIO 11](#_Toc161740990)

[3.1. IZVJEŠTAJ PO PROGRAMSKOJ KLASIFIKACIJI 11](#_Toc161740991)

[3.2. OBRAZLOŽENJE POSEBNOG DIJELA 13](#_Toc161740992)

[4. POSEBNI IZVJEŠTAJI 20](#_Toc161740996)

[4.1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA 20](#_Toc161740997)

[4.2. IZVJEŠTAJ O KORIŠTENJU SREDSTAVA FONDOVA EUROPSKE UNIJE 20](#_Toc161740998)

[4.3. IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA 20](#_Toc161740999)

[4.4. IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA 20](#_Toc161741000)

[4.5. IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA 20](#_Toc161741001)

# 1. OPĆI DIO

# 1.1. SAŽETAK RAČUNA PRIHODA I RASHODA I RAČUNA FINANCIRANJA



# 1.2. RAČUN PRIHODA I RASHODA

# 1.2.1. Izvještaj o prihodima i rashodima prema ekonomskoj klasifikaciji





# 1.2.2. Izvještaj o prihodima i rashodima prema izvorima financiranja



# 1.2.3. Izvještaj o rashodima prema funkcijskoj klasifikaciji



# 1.3. RAČUN FINANCIRANJA

# 1.3.1. Izvještaj računa financiranja prema ekonomskoj klasifikaciji



# 1.3.2. Izvještaj računa financiranja prema izvorima financiranja



**2. OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA**

**2.1. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA**

**2.1.1. Prihodi i primici**

Javna ustanova Lučka uprava Slavonski Brod ostvarila je u razdoblju 01.01.-31.12.2023. godine ukupne prihode u iznosu od 4.885.417,71 € što je 93,82% u odnosu na planirani iznos od 5.207.407 €. Ostvareni prihodi sastoje se od naplaćenih naknada za koncesije u iznosu od 126.572,89 €, naplaćenih ostalih pristojbi i naknada u iznosu od 611.140,06 €, prihoda iz nadležnog proračuna za financiranje rashoda poslovanja u iznosu od 812.617,98 €, prihoda iz nadležnog proračuna za financiranje rashoda za nabavu nefinancijske imovine u iznosu od 2.835.226,69 € i prihoda iz nadležnog proračuna za financiranje izdataka za otplatu zajmova u iznosu od 499.860,09 €.

**2.1.2. Rashodi i izdaci**

Rashodi i izdaci Lučke uprave Slavonski Brod ostvareni su u periodu 01.01.-31.12.2023. godine u iznosu od 4.483.743,78 € što je 88,6% u odnosu na planirani iznos od 5.060.769 €. Ostvareni rashodi odnose se na rashode za zaposlene u iznosu od 192.386,84 €, materijalne rashode u iznosu od 984.871,19 €, financijske rashode u iznosu od 471.259,06 € i rashode za nabavu proizvedene dugotrajne imovine u iznosu od 2.835.226,69 €. Ostvareni izdaci odnose se na dionice i udjele u glavnici trgovačkih društava u javnom sektoru u iznosu od 2.500,00 € i na izdatke za otplate glavnice primljenih kredita i zajmova u iznosu od 499.860,09 €.

**2.2. STANJE NOVČANIH SREDSTAVA NA RAČUNIMA NA POČETKU I NA KRAJU PRORAČUNSKE GODINE**

Lučka uprava Slavonski Brod nema ostvarenih sredstava na računima jer posluje preko jedinstvenog računa državne riznice.

**2.3. OBRAZLOŽENJE OSTVARENOG PRIJENOSA SREDSTAVA IZ PRETHODNE GODINE I PRIJENOSA SREDSTAVA U SLIJEDEĆE RAZDOBLJE**

Prijenos sredstava iz prethodne godine ostvaren je u iznosu 389.098 €, a odnosi se na:

* Izvor 43 – Ostali prihodi za posebne namjene u iznosu 182.181 € – prihodi koje Lučka uprava Slavonski Brod ostvaruje iz ovog izvora odnose se na koncesijske naknade i ostale naknade i pristojbe za posebne namjene, a koje se troše za financiranje redovnog poslovanja Lučke uprave Slavonski Brod.
* Izvor 51 – Pomoći EU u iznosu od 206.917 € – odnosi se na 50% sredstava iz EU koja su uplaćena i koja su namijenjena za realizaciju projekta ''CEF-Izrada studija i projektne dokumentacije za potrebe izgradnje terminala za opasne terete u luci Slavonski Brod''.

Iznos sredstava koji ostaje za prijenos u slijedeće razdoblje je 288.412,07 €, a odnosi se na:

* Izvor 43 – 133.479,63 € koji će se potrošiti za financiranje rashoda poslovanja (rashodi za zaposlene, materijalni rashodi i financijski rashodi),
* Izvor 51 – 154.932,44 € koji će se potrošiti za nastavak realizacije projekta ''CEF-Izrada studija i projektne dokumentacije za potrebe izgradnje Terminala za opasne terete u luci Slavonski Brod''.

# 3. POSEBNI DIO

# 3.1. IZVJEŠTAJ PO PROGRAMSKOJ KLASIFIKACIJI





# 3.2. OBRAZLOŽENJE POSEBNOG DIJELA

**51263 Javna ustanova Lučka uprava Slavonski Brod**

Lučka uprava Slavonski Brod je javna ustanova koju je osnovala Republika Hrvatska na temelju odredbi Zakona o lukama unutarnjih voda 2001. godine. Obavljanje djelatnosti uređeno je temeljem Zakona o plovidbi i lukama unutarnjih voda i Uredbe o upravljanju i vođenju poslova lučkih uprava unutarnjih voda.

Javna ustanova Lučka uprava Slavonski Brod obavlja poslove izgradnje, modernizacije i održavanja lučkih građevina u ime Republike Hrvatske, upravlja nekretninama na lučkom području na kojima ima pravo građenja, održava red u luci, održava visoki stupanj sigurnosti i zaštite okoliša u luci i druge poslove iz svoje nadležnosti.

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| 51263-Javna ustanova Lučka uprava Slavonski Brod | 5.832.232 | 5.591.505 | 4.986.104 | 89,2 | 85,5 |
| 3111-PRIPREMA I PROVEDBA PROJEKATA SUFINANCIRANIH SREDSTVIMA FONDOVA EU | 00 | 7.000 | 00 | 0,0 | 0,0 |
| 3115-RAZVOJ UNUTARNJE PLOVIDBE | 5.832.232 | 5.584.505 | 4.986.104 | 89,3 | 85,5 |

**3111 PRIPREMA I PROVEDBA PROJEKATA SUFINANCIRANIH SREDSTVIMA FONDOVA EU**

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Index izvršenje 2023./2022. |
| 3111-PRIPREMA I PROVEDBA PROJEKATA SUFINANCIRANIH SREDSTVIMA FONDOVA EU | 00 | 7.000 | 00 | 0,0 | 0,0 |

**K928006 NPOO - C1.4. R3-I4 OPREMANJE LUKA I PRISTANIŠTA INFRASTRUKTUROM ZA ZBRINJAVANJE OTPADA - LU SL. BROD**

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| K928006-NPOO - C1.4. R3-I4 OPREMANJE LUKA I PRISTANIŠTA INFRASTRUKTUROM ZA ZBRINJAVANJE OTPADA - LU SL. BROD | 00 | 7.000 | 00 | 0,0 | 0,0 |

**Zakonske i druge pravne osnove**

- Zakon o plovidbi i lukama unutarnjih voda

- Uredba EU 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost

**Opis aktivnosti**

Javna ustanova Lučka uprava Slavonski Brod je za potrebe prijave projekta za dodjelu bespovratnih sredstava izradila projektni zadatak koji je temelj za daljnji rad na prijavi projekta za dodjelu bespovratnih sredstava.

Planirana lokacija izgradnje je u mjestu Davor gdje će terminal za prikupljanje otpada sa plovila biti u sklopu izgradnje putničkog pristaništa.

Ishođeno je mišljenje nadležnog Upravnog odjela za graditeljstvo, infrastrukturu i zaštitu okoliša Brodsko – posavske županije o mogućem utjecaju na okoliš planiranog zahvata u kojemu je navedeno da projekt nema bitni i mogući značajan utjecaj na okoliš.

Do kraja 2023. godine u tijeku je usklađivanje sa prijavom za dodjelu bespovratnih sredstava u sklopu Nacionalnog plana oporavka i otpornosti u dogovoru sa Lučkom upravom Osijek i Lučkom upravom Vukovar.

**3115 RAZVOJ UNUTARNJE PLOVIDBE**

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Index izvršenje 2023./2022. |
| 3115-RAZVOJ UNUTARNJE PLOVIDBE | 5.832.232 | 5.584.505 | 4.986.104 | 89,3 | 85,5 |

**Cilj 1. Razvijen sustav unutarnje plovidbe**

**Opis provedbe cilja programa**

Povećanjem izgrađenosti infrastrukture u luci Slavonski Brod stvaraju se preduvjeti za povećanje prometa u luci. Promet obuhvaća prijevoz putnika i pretovar šljunka, pijeska, sirove nafte, šećera, kontejnera i ostale robe. Zbog tržišnih fluktuacija došlo je do smanjenja pretovara u luci, stoga je i ostvarena manja ciljana vrijednost za 2023. godinu.

**Pokazatelji učinka**

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Povećanje količine prekrcajnog tereta u luci Slavonski Brod | Ukupna količina prekrcajnog tereta u luci Slavonski Brod | tona | 191.675 | Lučka uprava Slavonski Brod | 220.000 | 180.464 |

**A928001 ADMINISTRACIJA I UPRAVLJANJE**

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| A928001-ADMINISTRACIJA I UPRAVLJANJE | 604.859 | 780.034 | 783.533 | 100,4 | 129,5 |

**Zakonske i druge pravne osnove**

- Zakon o plovidbi i lukama unutarnjih voda

- Zakon o ustanovama

- Uredba o upravljanju i vođenju poslova lučkih uprava unutarnjih

- Uredba o pristaništima unutarnjih voda

- Pravilnik o kriterijima za određivanje naknada za koncesije u lukama i pristaništima unutarnjih voda

- Pravilnik o tovarištima

- Pravilnik o organizaciji i sistematizaciji radnih mjesta

- Pravilnik o plaćama, naknadama plaća i drugim novčanim i nenovčanim primicima

**Opis aktivnosti**

U okviru aktivnosti Administracija i upravljanje sredstva su utrošena za pokriće rashoda za zaposlene na bazi osam zaposlenih, a utrošeno je 192.386,84 €. Rashode čine plaće, doprinosi na plaće i ostali rashodi za zaposlene (nagrade, darovi, regres za godišnji odmor, jubilarne nagrade, troškovi prehrane radnika i ostali slični rashodi).

Također, u okviru ove aktivnosti sredstva su utrošena za materijalne rashode koji su izvršeni u iznosu 588.645,91 €, a čine ih:

-naknade troškova zaposlenima u iznosu 8.781,70 € (troškovi službenih putovanja i troškovi u vezi sa službenim putovanjem, smještaj, prijevoz i ostali rashodi za službena putovanja, naknada troškova prijevoza na posao i s posla i troškovi stručnog usavršavanja zaposlenih)

-rashodi za materijal i energiju u iznosu 10.844,98 € (uredski materijal, materijal za čišćenje i održavanje, energija za pogon motornih vozila, materijal i dijelovi za tekuće i investicijsko održavanje i sitan inventar)

-rashodi za usluge u iznosu 518.377,72 € (usluge telefona, poštarina, usluge tekućeg i investicijskog održavanja, usluge tehničkog održavanja, usluge promidžbe i informiranja, komunalne usluge, zdravstvene i veterinarske usluge, usluge odvjetnika i javnih bilježnika, intelektualne, računalne i ostale usluge)

 -ostali nespomenuti rashodi poslovanja u iznosu 50.641,51 € (naknade članovima Upravnog vijeća, premije osiguranja imovine i zaposlenih, reprezentacija, članarina Zajednici lučkih uprava unutarnjih voda, pristojbe i naknade, te ostali nespomenuti rashodi)

Izdaci za dionice i udjele u glavnici iznose 2.500,00 €, a odnose se na temeljni kapital za tvrtku Luka i skladište d.o.o. koju je Lučka uprava Slavonski Brod osnovala u 2023. godini, a koja će obavljati poslove skladištenja robe na području Luke Slavonski Brod.

**A928002 GRADNJA I ODRŽAVANJE**

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| A928002-GRADNJA I ODRŽAVANJE | 3.888.766 | 3.461.354 | 3.155.004 | 91,1 | 81,1 |

**Zakonske i druge pravne osnove**

- Zakon o plovidbi i lukama unutarnjih voda

- Strategija prometnog razvoja Republike Hrvatske 2017-2030, točka 2.7.

- Uredba o pristaništima unutarnjih voda

**Opis aktivnosti**

U okviru ove aktivnosti na usluge tekućeg i investicijskog održavanja utrošeno je 173.723,07 €, a radovi su obuhvaćali košnju, krčenje, čišćenje lučkih prometnica i manipulativnog platoa, održavanje tipskog kontejnera, zbrinjavanje otpada neovlašteno deponiranog u krugu lučkog područja, održavanje rasvjete i videonadzora u luci, rekonstrukciju asfalta u operativnom dijelu luke, rekonstrukciju lučke ceste zapadnog ulaza u luku, krčenje kolosijeka od raslinja i stabala, održavanje staza unutar luke i sanaciju štete nastale uslijed olujnog nevremena koje je u srpnju zahvatilo područje kontinentalne Hrvatske.

Sredstva koja su planirana za usluge tekućeg i investicijskog održavanja ostvarena su u manjem iznosu od planiranih zato što je dio sredstava koji je bio namijenjen na čišćenje snijega ostao nepotrošen.

Za intelektualne i osobne usluge utrošeno je 143.172,48 €. Utrošeni iznos odnosi se na slijedeće usluge:

-usluge vođenja projekta ''Izgradnja građevina za pregled i popravak kontejnera s pripadajućom infrastrukturom u luci Slavonski Brod'' u iznosu 23.890,11 €,

-usluge izrade geodetskih elaborata u iznosu 4.500,00 €,

-usluge praćenja horizontalnih i vertikalnih pomaka vezova u iznosu 5.308,92 €,

-usluge procjene vrijednosti imovine u iznosu 4.800,00 € ,

-usluga izrade ''Studije izvodljivosti i CBA za projekt gradnje plutajućeg objekta unutarnje plovidbe - pristana u funkciji turizma i putničkog pristaništa na rijeci Savi u Slavonskom Brodu'' u iznosu 11.437,50 €,

-usluge stručne pomoći prilikom prijave projekta izgradnje putničkog pristaništa Slavonski Brod na poziv za dodjelu bespovratnih sredstava - NPOO kao u iznosu 16.562,50 €,

-usluga prijave projekta prekogranične suradnje "Green ReTour" u 1. pozivu na dostavu projektnih prijedloga kroz program Interreg VI-A, IPA CBC Croatia-Bosna and Hercegovina-Montenegro, 2021-2027 u iznosu 8.000,00 €,

-usluge koje se odnose na izradu projektne dokumentacije za manja putnička pristaništa na rijeci Savi (Županja, Slavonski Kobaš, Babina Greda i Davor) u iznosu 65.548,45 € i

-usluga pregleda stanja industrijskih kolosijeka u iznosu 3.125,00 €.

Najveći dio sredstava u okviru aktivnosti A928002 Gradnja i održavanje utrošen je na rashode za nabavu proizvedene dugotrajne imovine u iznosu 2.835.226,69 €, a odnosi se na realizaciju slijedećih projekata u luci Slavonski Brod:

-''Izgradnja građevina za pregled i popravak kontejnera sa pripadajućom infrastrukturom u luci Slavonski Brod'', u iznosu 2.298.950,24 €, a izvodili su se radovi na carinskoj i servisnoj radionici (montaža čelične konstrukcije i fasadnih panela, izgradnja uredskih i sanitarnih prostorija, elektrotehnički radovi i radovi na sustavu grijanja i hlađenja) i radovi na niskogradnji (izrada platoa, prometnice, parkirališta za kamione, javne rasvjete i naponskih vodova),

-na temelju zahtjeva koncesionara, pravilnika i zakona o sigurnosti i održavanju industrijskih kolosijeka, pokrenut je otvoreni postupak javne nabave za projekt „Usluge brušenja kolosijeka i skretnica“. Usluga se odnosila na prvo brušenje kolosijeka i skretnica u lučkom području luke Slavonski Brod u dužini od 3.042 metra. Sredstva za ovaj projekt u 2023. godini potrošena su u iznosu 121.870,13 €,

-izvršena je kupovinu postrojenja i opreme koji se nalaze u sklopu ''Distributivnog centra snabdjevanja d.o.o.'' Slavonski Brod koji je kupljen krajem 2022. godine, ali postrojenja i oprema nisu ušli u procijenjenu vrijednost imovine u iznosu 242.219,13 €,

-za izgradnju infrastrukture u luci potrošeno je 127.914,96 €, a radovi su se odnosili na izgradnju lučke prometnice os 2, dogradnju manipulativnog platoa u operativnom dijelu luke, rekonstrukciju platoa u zapadnom dijelu luke, izgradnju pristupne ceste prema trafostanici, izgradnju nadstrešnice za potrebe zaštite materijala od nepovoljnih vremenskih uvjeta i drugi radovi manjeg opsega,

-''Gradnje plutajućeg objekta unutarnje plovidbe - pristana u funkciji turizma i putničkog pristaništa na rijeci Savi u Slavonskom Brodu'' – iznos od 7.109,83 € potrošen je na odobrenje tehničke dokumentacije preinake pristana i na komunalni doprinos koji je plaćen gradu Slavonskom Brodu u postupku izdavanja građevinske dozvole i

- iznos od 37.162,40 € potrošen je za izradu projektne dokumentacije za manja putnička pristaništa na rijeci Savi (Županja, Slavonski Kobaš, Babina Greda i Davor).

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Postotak izgrađenosti prometnica i kolosjeka u luci Slavonski Brod | Izgradnjom prometnica i kolosijeka sa pripadajućim sustavom odvodnje u luci Slavonski Brod stvorit će se uvjeti za otvaranje luke za međunarodni promet | % | 85 | Lučka uprava Slavonski Brod | 87 | 86 |

**K928005 CEF - IZRADA STUDIJA I PROJEKTNE DOKUMENTACIJE ZA POTREBE IZGRADNJE TERMINALA ZA OPASNE TERETE U LUCI SLAVONSKI BROD**

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| K928005-CEF - IZRADA STUDIJA I PROJEKTNE DOKUMENTACIJE ZA POTREBE IZGRADNJE TERMINALA ZA OPASNE TERETE U LUCI SLAVONSKI BROD | 337.360 | 325.333 | 76.448 | 23,5 | 22,7 |

**Zakonske i druge pravne osnove**

- Zakon o plovidbi i lukama unutarnjih voda, čl. 138.

- Sporazum o dodjeli bespovratnih sredstava iz programa Instrumenti za povezivanje Europe (CEF)- sektor transporta sporazum br. INEA/CEF/TRAN/M2020/2434333

**Opis aktivnosti**

Glavni cilj ovog projekta je izraditi studijsku, projektnu i natječajnu dokumentaciju za izgradnju terminala za opasne terete koji će stvoriti preduvjete za dinamičniji rast aktivnosti te osigurati bolje tehničke uvjete u luci Slavonski Brod. Razdoblje provođenja projekta je od 16.08.2021. do 31.07.2024. godine.

Izrađen je financijski i institucionalni dio Studije izvodljivosti: Analiza okolišnih utjecaja, Analiza kapaciteta Korisnika i plan provedbe i nabave Projekta, Analiza institucionalnog ustroja te Analiza troškova i koristi Projekta.

10.02.2023. g. zaprimljena je Potvrda o usklađenosti zahvata s važećim prostornim planovima.

17.02.2023. g. održana je radionica o upravljanju rizicima terminala, kao podloga za finalizaciju Studije utjecaja na okoliš.

19.04.2023. g. zaprimljeno je Rješenje o prihvatljivosti zahvata za ekološku mrežu u postupku prethodne ocjene prihvatljivosti.

07.06.2023. g. pokrenut je postupak Procjene utjecaja na okoliš temeljem dostavljene Studije utjecaja na okoliš pred nadležnim tijelom (Ministarstvo gospodarstva i održivog razvoja). 06.12.2023. g. dostavljena je Odluka o imenovanju stručnog povjerenstva u postupku Procjene utjecaja na okoliš.

Aktivnost projektnog menadžmenta (Usluga tehničke i administrativne pomoći) se odnosi na sve zadatke i odgovornosti povezane s upravljanjem i koordinacijom projekta. U 2023. godini izvršeno je praćenje tijeka projekta i podrška naručitelju te sudjelovanje u pripremi za izradu godišnjeg izvještaja (Annual Status Report) za CINEA-u.

Sredstva koja su utrošena u 2023. godini za usluge promidžbe i informiranja odnose se na objave na web stranici projekta.

U 2023. godini nije bilo sati rada zaposlenih na projektu pa sredstva na kontu Rashodi za zaposlene nisu utrošena.

Zbog dugotrajnosti postupka Procjene utjecaja na okoliš realizacija ovog projekta ostvarena je u manjem opsegu od planirane.

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Postotak izrade studija i projektne dokumentacije | Izrada studija i projektne dokumentacije za terminal za opasne terete u luci Slavonski Brod | % | 30 | Lučka uprava Slavonski Brod | 70 | 38 |

**T928003 OTPLATA ZAJMOVA ZAGREBAČKE BANKE I HBOR-A**

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| T928003-OTPLATA ZAJMOVA ZAGREBAČKE BANKE I HBOR-A | 1.001.247 | 1.017.784 | 971.119 | 95,4 | 97,0 |

**Zakonske i druge pravne osnove**

- Ugovor o dugoročnom kreditu s valutnom klauzulom (EUR) iz HBOR-ovog Programa Infrastruktura broj 3236340967, kreditor Zagrebačka banka d.d.

- Ugovor o kunskom kreditu broj:KO-37/17, kreditor HBOR

- Ugovor o izdavanju Jamstva broj:F-009-18 za uredno izmirenje dugoročnih obveza, Ministarstvo financija

**Opis aktivnosti**

Sredstvima planiranim unutar navedene aktivnosti u 2023. godini financirane su redovite kamate po kreditima Zagrebačke banke d.d. u iznosu 152.724,32 € i HBOR-a u iznosu 265.445,61 €, otplata rata kredita Zagrebačke banke d.d. u iznosu 499.860,09 € i plaćanje provizije za primljeno Jamstvo u iznosu 53.089,13 €.

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Postotak pokrivenosti ugovorenih obveza | Pokrivenost obveza po zajmovima sukladno ugovorima (godišnja vrijednost) | % | 0 | Lučka uprava Slavonski Brod | 100 | 100 |

# 4. POSEBNI IZVJEŠTAJI

# 4.1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Lučka uprava Slavonski Brod nema ugovorenih ili preuzetih zaduživanja u razdoblju 01.01.-31.12.2023. godine.

# 4.2. IZVJEŠTAJ O KORIŠTENJU SREDSTAVA FONDOVA EUROPSKE UNIJE

Lučka uprava Slavonski Brod u 2023. godini nije imala korištenih sredstava fondova Europske unije iz izvora 56, 57 i 58.

# 4.3. IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA

Lučka uprava Slavonski Brod nema danih zajmova kao niti potraživanja po danim zajmovima u razdoblju 01.01.-31.12.2023. godine.

# 4.4. IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA

|  |  |
| --- | --- |
| STANJE NENAPLAĆENIH POTRAŽIVANJA NA DAN 31.12.2023. GODINE | 15.681,74 € |
| STANJE NEPODMIRENIH DOSPJELIH OBVEZA NA DAN 31.12.2023. | 0,00 € |

Lučka uprava Slavonski Brod nema potencijalnih obveza po osnovi sudskih sporova na kraju 2023. godine.

# 4.5. IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA

Lučka uprava Slavonski Brod nema danih jamstava ili izvršenih plaćanja po protestiranim jamstvima u periodu 01.01.2023. – 31.12.2023. godine.

 **RAVNATELJ:**

**Marijan Jurić, dipl. ing.**